संयुक्ट ट्रेड यूनियन व एक्टू का धरना जारी
कोरबा | बालको प्रबंधन के खिलाफ संयुक्त ट्रेड यूनियन व एक्टू का धरना जारी है। अब तक प्रबंधन के साथ न तो उनकी चर्चा हुई है और न ही समझौते के आसार दिख रहे हैं। इससे नाराज यूनियन नेताओं ने उग्र आंदोलन की रणनीति पर विचार कर रहे हैं। उनकी प्रमुख मांग निकाले गए ठेका कर्मियों को काम पर नियोजित करना और पॉट रूम में फैब्रिकेशन व अन्य इकाईयों से ग्रुप में किए गए ट्रांसफर को निरस्त करना शामिल हैं।
संयुक्त ट्रेड यूनियन के द्वारा बालको पुलिस थाना के करीब तिराहे में शनिवार से धरना शुरू किया गया है। इसमें सीटू, इंटक, बीएमएस, एटक, एचएमएस, नाम्स व वाम्स शामिल हैं। लेकिन सीटू नेताओं के द्वारा ही धरना स्थल में सक्रियता से भागीदारी निभाई जा रही है। अन्य यूनियन के नेता तो दूर सदस्य भी इस धरना में अपना पर्याप्त समय नहीं दे रहे हैं। एटक के द्वारा समर्थन का भी दावा किया जा रहा है। वहीं एक्टू यूनियन के द्वारा जारी धरना 78 दिन पूरा हो चुका है। बीएल नेताम के नेतृत्व में जारी धरना में बीसीपीपी से निकाले गए कर्मचारियों को काम पर नियोजित करना और फैब्रिकेशन का संचालन शुरू कर नियमित व ठेका कर्मियों को पूर्व की तरह पदस्थ करने की मांग शामिल हैं।
bho_Deva hin_Deva hin_Deva